Коми Республикаса Юралысьöс Медводдза вежысь Алексей Чернов чолöмалiс республикаса социальнöй уджалысьясöс уджсикас праздникöн

«Канмулöн сöвмöмыс ёнджыкасö артавсьö сы серти, кыдзи сiйö тöждысьö на вöсна, кодъяслы колö отсöг да кодъяс сытöг овнысö оз вермыны. Социальнöй уджалысьяслöн лун – тайö медся тöдчана уджсикас праздникъяс пиысь öти, мый йитчöма отсöг виччысьысь уна йöзкöд. Йöзлы социальнöй отсöг сетан органын унджыкыс уджалöны аньяс, и тайö тадзи и колö, сы вöсна мый сöмын аньяс колана ног тöждысьöны матыссаяс вöсна», – чолöмалiс воöмаясöс Коми Республикаса Юралысьöс Медводдза вежысь А.Чернов.

Кыпыд собраниесö, мый сиöма Социальнöй уджалысьяслöн лунлы да Россияын канмусянь олысьяслы социальнöй отсöг сетан система лöсьöдöмсянь 310 во тырöмлы, нуöдiсны талун Республиканскöй опера да балет театрын.